PÁLYÁZATI FELHÍVÁS

sporttevékenységeket támogató program a 2024-es évre

# 1. A támogató intézmény megnevezése: Csíkszereda Megyei Jogú Város Polgármesteri Hivatala – Csíkszereda, Vár tér 1. szám, 530110, adószám: 4245747, tel.: 0266 315120, fax: 0266 371464, 0266371165, e-mail: varoshaza@szereda.ro, www.szereda.ro

**2. Pályázhatnak:** Csíkszeredában bejegyzett, Csíkszereda területén sporttevékenységet folytató, vagy a pályázati kiírás szerinti, csíkszeredai lakhellyel rendelkező kedvezményezettek, jogi személyiséggel rendelkező sportegyesületek, nonprofit sportklubok.

**3. Jogszabályok:**

- az általános érdekeltségű nonprofit tevékenységekre közalapokból kiutalt vissza nem térítendő támogatásokról szóló 350/2005-ös törvény;

- a 664/2018-as rendelet, amely a sportklubok és sportegyesületek támogatását szabályozza;

- a 69/2000-es sporttörvény és az ezt gyakorlatba ültető 1447/2007-es kormányhatározat;

- az 57/2019 Közigazgatási Kódex;

# A kérelmezőknek teljesíteni kell a következő feltételeket:

* Csíkszeredában bejegyzett magán jellegű, nonprofit működésű sportegyletek, sportegyesületek, nevezetesen:
1. civil sportegyesületek
2. privát sportklubok
3. megyei sportegyesületek
* ne legyen tartozása, adóhátraléka az állam, az állami társadalombiztosítási, valamint Csíkszereda Megyei Jogú Város irányába;
* a korábbi támogatási szerződésben foglaltaknak eleget tett;
* finanszírozza 10%-kal, saját forrásból a projekt megvalósulását, amelyre igényli a vissza nem térítendő támogatást;
* az egyesület csatlakozva kell legyen a sportág megyei sportegyesületéhez vagy a Sport- és Ifjúsági Minisztérium által elismert Országos Sportszövetséghez;
* határidőben tegye le a támogatási kérelmet;
* ne legyen felszámolás, vagy bármilyen más törvényes eljárás alatt;

A pályáztató igényelhet a pályázótól minden olyan dokumentumot, amely megítélése szerint a fent említett feltételeknek való megfelelés ellenőrzéséhez szükséges.

**Az igénylés semmisnek nyilvánítható az alábbi esetekben:**

- fizetésképtelenség;

- végleges bírói határozat nyomán zároltak a bankszámlák;

- megszegi egy más – szintén közpénzből finanszírozott – szerződés előírásait;

- hamis adatokat szolgáltatnak a vagyonnyilatkozatban;

- elmaradások tapasztalhatóak az állami költségvetés, az országos nyugdíjpénztár, az egészségbiztosítási pénztár, a helyi költségvetés vagy a különleges alapok felé;

- érvényes ítélet létezik bizalommal való visszaélés, csalárd ügykezelés, csalás, sikkasztás, vesztegetés, hamis tanúzás, hamisítás vagy pénzeszközök hűtlen kezelése vádakban;

- az igénylő nem rendelkezik csíkszeredai székhellyel;

**Választható pályázási területek:**

**1. Az élsport támogatása – program, azaz sportjátékok és csapatjátékok támogatása**

azon magánjogi sportszervezetek ágazati senior-tagozatainak részére, amelyek részt vesznek a Nemzeti Bajnokság felső értékcsoportjában, a Románia Kupán, valamint hivatalos nemzetközi versenyeken, azon második értékcsoportban szereplő senior-tagozatoknak, amelyek ágazatában két értékcsoportban zajlik a bajnokság, valamint harmadik értékcsoportbelieknek, amelyek ágazatában a bajnokság négy vagy több értékcsoportban zajlik, junior- és ifi-tagozatok részére, amennyiben a senior-bajnokság első vagy második értékcsoportjában versenyeznek, illetve azon junior- és ifi-tagozatok részére, amelyek a korosztályuknak megfelelő Nemzeti Bajnokságban, Világ- vagy Európa-bajnokságon, Világkupákon, valamint más hivatalos nemzetközi tornákon vesznek részt.

**Pályázható összeg: 900.000,00 lej**

**Támogatható sportágak: minden, a Román Olimpiai és Sportbizottság, a Román Sportminisztérium által elismert, törvényesen alapított nemzeti szakszövetséghez csatlakozott csapatsport-ágazat.**

**2. A teljesítménysport támogatása – program, azaz egyéni sportok támogatása**

ágazatonként azon senior sportszakosztályok részére, amelyek részt vesznek a Nemzeti Bajnokság felső értékcsoportjában, a Románia Kupán, Világ- és Európa bajnokságon, illetve Világ- és Európa kupákon, Olimpiai és Paralimpiai Játékokon, valamint más hivatalos versenyeken, továbbá azon U20, U18 és U16 junior és ifjúsági szakosztályok részére, amelyek részt vesznek a Nemzeti Bajnokságban, a Románia Kupán, beleértve a körzeti vagy junior szakasz döntőtornáját, és hivatalos nemzetközi versenyeken.

**Pályázható összeg: 250.000,00 lej**

**Támogatható sportágak: minden, a Román Olimpiai és Sportbizottság, a Román Sportminisztérium által elismert, törvényesen alapított nemzeti szakszövetséghez csatlakozott egyéni sportág.**

**3.A teljesítménysport támogatása – program, azaz regionális, nemzeti és nemzetközi szintű sportesemények rendezésének támogatása**

**Pályázható összeg: 250.000,00 lej**

**Támogatható sportágak: a Román Olimpiai és Sportbizottság által elismert bármely sportág.**

**4.** **A teljesítménysport támogatása –** program, azaz, más típusú sporttevékenységek támogatása, mint kongresszusok, konferenciák, szimpózionok, szemináriumok, más típusúösszejövetelek, továbbképzések és hasonló tevékenységek, max.4.000,00 lej/személy.

**Pályázható összeg: 40.000,00 lej**

**Támogatható sportágak: a Román Olimpiai és Sportbizottság által elismert bármely sportág.**

**5. A „Sport mindenkinek” - program, azaz versenyek és sportesemények támogatása**

a mozgás és szabadidősport népszerűsítése, terjesztése érdekében minden társadalmi réteg és korosztály körében, tömegsport események és versenyek szervezése a szabadidő eltöltésének alternatív lehetőségeként, a közösség mozgásra nevelésének célzatával, helyi, nemzeti és nemzetközi versenyek és sportesemények támogatása.

**Pályázható összeg: 60.000,00 lej**

A pályázatok leadási határideje: **2024. április 10., szerda, 10.00 óra,**

második szakasz – későbbi meghirdetéssel a fennmaradó összeg függvényében.

Eredményközlés: **2024. április 19.**, a [www.szereda.ro](http://www.szereda.ro/) honlapon.

A programok futamideje: **2024. május 2. – 2024. december 20.**

A pályázóknak jogukban áll kifogást emelni a beadványok elbírálásának megszervezése és lefolytatása szabályosságát illetően, és benyújtani fellebbezésüket a pályáztató székhelyén legkésőbb 3 nappal az eredmény közlése után.

**A támogatás elnyerésének feltételei, módozatai:**

- a kitöltött űrlap és a szükséges mellékletek benyújtása

- a legalább 10%-os önrész biztosítása.

**A pályázat érvénytelen amennyiben:**

* nem teljes, vagy nem nyújtják be a kiegészítéseket az előírt határidőn belül (2 nap)
* a tervezet nem felel meg a fentiekben felsorolt céloknak
* a tervezetet nem a megfelelő űrlappal megegyezően nyújtják be, vagy nem csatolták az igényelt dokumentumokat
* hiányzik a támogatási kérésről a jogi képviselő aláírása vagy a szervezet pecsétje
* a határidő után nyújtják be
* a kedvezményezett köteles benyújtani az elszámolást a tevékenység befejezését követő 30 napon belül.

Nem pályázhatnak azon szervezetek, amelyek nem teljesítették korábbi támogatási szerződésekben vállalt kötelezettségeiket.

A pályázat aláírása és benyújtása révén a pályázók elfogadják a fennebb felsorolt feltételeket.

A pályázatot lezárt borítékban kell benyújtani, a borítékon feltüntetve a pályázó szervezet hivatalos nevét.

A pályázatokat személyesen, e-mailben vagy postai küldeményben az alábbi címre kell benyújtani:

## CSÍKSZEREDA POLGÁRMESTERI HIVATALA,

## Csíkszereda 530110, Vár tér 1 szám,

## Kulturális, sport, ifjúsági és tanügyi osztály, 145-ös terem

**e-mail:** galmaria@szereda.ro vagy **varoshaza@szereda.ro**

A pályázati kérelemhez szükséges űrlapok, bővebb információk a fenti címen és az alábbi elérhetőségeken kaphatók: tel.: 0266-315 120/134, e-mail:**galmaria@szereda.ro****,** [www.szereda.ro](http://www.szereda.ro/).

A pályázati felhívás Románia Hivatalos Közlönyének 44/06.03.2024 -ai számában jelent meg.